Ёсць яшчэ адзін важны фактар, які звычайна не дэкларуецца: ён маецца на ўвазе. Непадалёк ад тэхнапарка знаходзіцца горад Жодзіна, дзе вырабляюць буйнейшыя ў свеце кар’ерныя самазвалы. Размешчанае тут ААТ “БелАЗ” утрымлівае трэць усяго глабальнага рынку, а грузавік мадэлі БелАЗ-75710 грузападымальнасцю 450 занесены ў кнігу рэкордаў Гінеса як “Самы вялікі кар’ерны самазвал формулы 4х4”. Нездарма непадалёк ад Жодзіна будуецца і завод СЗАТ “БелДжы” першапачатковай магутнасцю 60 тысяч машын у год, які ў канцы 2016-га павінен выпусціць першы аўтамабіль. 19 ліпеня пляцоўку наведаў прэзідэнт карпарацыі “CITIC Construction” спадар Ван Цзюн, які, як паведамлялася, застаўся задаволены ходам работ.